
Кгупіса. % 


По занятю Чехии через Німеччину. 


Як уж відомо, нашим Читателям с попе- 


редного числа Лемка, дня 15. марта змінила ся 


Русь входит с состав державы м 


карта Европы. Чехия и Моравия сут прилуче- 
ны до Німеччины, Словакия одержала силь- 
но непевну независимость, а При икарпатска 
мадярской, 
яко автономна провинция. 

. Через тоту зміну взросла могучость Ні- 
меччины до такых розміров, в якых не нахо- 
дила ся Німеччина николи передом. Той мо- 
гучости встрашили ся тепер направду запад- 
ны державы и хотіли бы противставити ся ми- 
литарной силі Гитлера. На разі идут протес- 
ты против анексии Чехии, иде борба дыпльо- 
матычна, але зазначают ся уж также крокы 
поважнійши, як бойкот товаров німецкых, 
сорване торговельных договоров и т. д. На 
перше місце серед протестуючих держав вы- 
суват ся Англия. Єй правительство, а особен- 
но голова правительства, премер Чемберлен 
до недавна вірил, же мир в Европі даст ся 
удержати уступками и уступал сам и другых 
примушал уступати. Так было в жолтні ми- 
нувшого року, коли Гитлєр анектовал Суде- 
ты. Чемберлен іздил до Гитлера, торговал ся 
с ним и выторговал приреченє, же Гитлєр 
оставит Чехословакию в спокою и не буде жа- 
дати дальших терытории от ней ани от ния- 
кой другой державы в Европі. Здавало ся, же 
за ціну Судетов, оторваных от Чехии обезпе- 
чило ся на долший час мир в Европі. 

Але Гитлєр при тых торгах зрозуміл од- 
но, же нияка с европейскых держав не хоче 
войны. Не хоче єй напевно и сам Гитлєр, але 
што єму шкодит страшити ньом и заберати 
без войны дальши землі. Робит тото зрештом 
незвычайно хытро, бо нибы он не жадат ни- 
чиєго, лем до него звертают ся и просят его 
о опеку и помоч, а он, добренькый, спішит с 
помочом и ратуе гнобленых. Агенты Гитлера 
уж от давна выступали явно в Чехии, Сло- 
вакии и на Прик. Руси и робили свою робо- 
ту. Нагваряли-они чехов, словаков и рижных 
Волошинов и их сынов до того, штобы под- 
дали ся цілковито под власть Німеччины. Че- 


ра. ло ов 


хия сама не давала послуху тым разам, але за 
тото в Словакии нашли. сл люде, котры за ці- 
ну житя своих братотьчехов, згодили ся вір- 
но служити Німеччині и сами просили Гитле- 


г. 


лошин годил ся на тото, але ему ся не посчас- 
тило. Як же Гитлер мог устояти'`и не вытягну- 
ти рукы по тото, што ся ему само пхало. За- 
нял он Чехию и Моравию, утворил с них дві 
провинции :німецкы, позволил оголосити не- 
зависимость Словакии, але тота независи- 
мость ест лем про людскы очи, бо в дійсности 
Словакия стала ся также німецком провин- 
ЦИОМ. " 

3000 самолетов, 1000 чолгов, безліч. ма- 
шинных карабинов, много армат и неперечи- 
слены скилькости иншого воєнного материя- 
ла обогатіли Німеччину по анексии Чехии. 
Тото всьо впало в ей рукы без войны — без 
одного выстріла и тепер Німеччина выперс. 


дила знова всі инши державы под взглядом 
вооруженя армии. Тото загражат ровнова ч 
в Европі, тото зачинат быти страшне для ин: 
ших европейскых держав не меньше, як было 


собом. Также и Во- оно страшне перед світовом войном в 1914 р. 


Прото меже иншима державами послідо: 
вала жива выміна слов и стремит ся до утво- 
реня бльоку, котрый мал бы на шли против- 
ставити ся силі Німеччины. В голові того 
бльока стоит Англия. Она намірят высунути 
концепцию утвореня т. зв. 

пакту дефенсывного. 

Подписы на таком пакті Франции и Ро- 
сии сут певны, але не знати, што зробят инши 
державы, як Польща, Румуния, Венгрия, Юго- 
славия и державы балтийскы, котры хоче ся 
втягнути также до того пакту. Єсли бы удало 
ся Англии змонтовати такый пакт, то втоя- 
час ціла Европа станула бы до обороны про- 
тив Німеччины и ей союзниц! Италии. 


ава НЗ СЗ ЗИ ВЕСИ ЕС Ҷ УХ ана анат А ЕСД ДЕТИ ар о ач 
До чого стремит Німеччина. 


Заняте Клайпеды через Німеччину ест 
важном картом, шмареном через Гитлера на 
стол политычной гры, яка розгрыва тся те- 
пер в Европі. Ище не прозвучал иголосы обу- 
реня по поводу занятя Чехии и Моравии, а 
также вкроченя німецкых войск до Словакии, 
ище не розвинула ся належито инициятыва 
двох западных держав относительно реакции 
в справі чехословацкой, а уж Німеччина по- 
ставила світ перед новым довершеным фак- 
том. Означат тото, же німецка политыка пе- 
рестала ся числити с гром дыпльоматычном 
и же она будує на фактах, а не на словах. 
Не подлежит сомніню тот новый крок Німеч- 
чины приспішит утворене ся фронту против- 
німецкого. О том знає напевно и сам Берлин. 

До чого ж в також случаю стремит Ні- 
меччина? Чи стремит она до выкликаня вой- 
ны в найблизшом часі и в той ціли укріпят 
она свои стратегичны и господарчи позыции, 
занимаючи пункты выпадовы чёрез Чехию и 
Словакию на полудневый всход и через Клай- 


педу на полночный всход ку Совітам, штобы 
тым способом здобыти суровы продукты 
(хліб в Венгрии и ропу в Румунии)? 

То была бы одна возможность. Друга 
возможность то охота натиснути сильно на за- 
падноевропейскы державы в ціли отобраня 
им кольонии. По монахийском договор! Ні- 
меччина и Италия числили на тото, же в ско- 
ром часі достанут кольонии. Коли однак 
справу тоту откладано на неограниченый час, 
Німеччина рішила забрати потребны єй суро- 
вы продукты там, где єй было найвыгодній- 
ше и утворила род кольоний в Европі, а тым 


самым шахує западны державы в справах ко- 


льоний. 

Так чи иначе, Европа переживат тяжкы 
часы, важит ся тепер судьба Европы и она 
стоит под знаком запытаня: мир чи война? 
Тото пытане мусит быти якнайскорше пола- 
годжене и на него даст отит найблизший ты- 
ждень. 


4 от 


ЧФ: 


Стр. 2. 


ЕИ ИЕ- Ог 


Клайпеда поддала ся Німеччині. 


‚ Ище світ не освоился с событями послід- 
ного тыждня и с розростом силы німецкой на 
полудневом всході, а уж Гитлєр заскочил єго 
новом побідом, тым разом на полночи. Ото 
рада литовскых министров по поинформова- 
ню членов сейма о положеню, а также беручи 
под увагу рішительне жадане Німеччины — 
згодила ся отдати Німеччині край Клайпед- 
скый. 

Тым способом Німеччина поставила світ 
перед другым довершеным фактом. 

Клайпеда, по німецкы Мемель, ест то не- 
велике — 30.000 населеня числяче місточко, о 
котром перед войном знал мало кто. Аж трак- 
тат версальскый зробил Клайпеду предметом 
заинтересованя, а от часу до часу опасным 
об'єктом европейскых конфликтов. Предмет 
заинтересовань и гніздо опасностей политыч- 
ных лежит в том; же Клайпеда єст містом пор- 
товым, лежачим при сплеті двох народов — 
німецкого и литовского. 

Кромі місточка Клайпеды тягне ся меже 
Прусами Всходныма и Литвом смужка землі, 
на котрой жиют німцы и литвины и тоту сму- 
жку землі разом с містом Клайпедом называ- 
ют краєм Клайпедскым. В краю том, як подає 
Кательбах, жило в р. 1931: 43,5 процент нім- 
цов, 27,6 процент литвинов и решта т. зв. 
клайпедан, т. є. людей м!сцевых, што до ко- 
трых литвины говорили, же они сут литвина- 
ми, а німцы знова уважали их за німцов. 

Понеже Литва не мала ниякой пристани, 
трактатом версальскым признано ей Клайпе- 
ду. Місто Клайпеда, лежаче над ріком Немен 
(по німецкы Мемель) має фабрыкы вагонов, 
цыгар, водок, консерв, промысл деревляный 
и млыны. Стала ся она ‘для Литвы окном на 
світ, але не была признана Литві, лем отдана 


ей до ужитку и становила округ невтральный, 
будучий под опеком 5-ох великых держав. С 
пристани клайпедской користала также Поль- 
ща, высылаючи великы масы дерева. 

В.с1чн: 1923. отношеня правны Литвы до 
Клайпеды змінили ся. Террорысты литовскы 
вдерли ся до міста и завладіли „ним. .Прави- 
тельство литовске выперло ся якогонибудь 
содійствия с террорыстами, але наконец при- 
лучило Клайпеду до Литвы. Были, як звычай- 
но быват в такых случаях, протесты, але 
Клайпеда остала при Литві. Мала однак авто- 
номию и свой власный сейм, котрый погодив- 
ше отограл важну ролю в борбі о поворот то- 
го краю до Німеччины. 

Для малой Литвы, котрой населене чи- 
слит 2,200.000 жителей утрата Клайпеды ест 
великом втратом. Край клайпедскый мае 146 
тисяч населеня и близко 2000 км“. Кром! того 
Литва стратила природну границу от Прус 
Всходных, яком была ріка Немен. 

В справі занятя Клайпеды мают ище сло- 
во великы державы, под котрых опеком на- 
ходит ся тот край. Але до тых держав нале- 
жат также Италия и Япония, котры напевно 
не спротивлят ся анексии Клайпеды через Ні- 
меччину. 

Заняте Клайпеды означат не лем дальше 
обогачене терыторияльне, але также здобыте 
сильной позыции стратегичной при устю НЕ- 
мна, сильной базы до атакованя держав бал- 
тыйскых, а также Росии. Многы досмотрюют 
ся в анексии Клайпеды охоты зашахованя 
Росии за тото, же Росия рішила станути по 
стороні держав западных. Зебпорно занятє 
Клайпеды через Німеччину ест сильно неко- 
ристне также для политыкы польской (и при- 
балтыйскых держав. 


Ч. 12. (246) 


Словакия находит ся также 
в нмецкых руках. 


Здавало бы ся, же судьба независимой 
Словакии ест отм1нна от судьбы Чехии и Мо- 
равии, котры замінили ся в німецкы провин- 
ции, Тымчасом, судячи с відомостей, якы над- 
ходят со Словакии, оказує ся, же Німеччина 
осадила цілу Словакию німецкыма войсками 
и робит там по своєму порядок. Вправді пра- 
вительство словацке старат ся успокоити сло- 
вацке населенє и вмовити в него, же Гитлер 
додержит даны приреченя, приводит оно та- 
кы факты, як нпр. же уж передом Словакию 
заняли в часі войны войска францускы и ита- 
лиянскы, а преця они по якомси часі уступили 
с краю, отже и тепер уступат войска німецкы, 
але со всіх тых комуникатов перебиват без- 
покойство. Газет словацкых ніт совсем, сут 
лем газеты німецкы, котры трубят славу Гит- 
лєра и росписуют ся над добродійствами Ні- 
меччины для Словакии. 


Німеччина 
грозит Дании. 


Велике враженє в Льондоні выкликала 
вість с Копенгагы, жо Німеччина вытягат ру- 
ку также по Шлезвиг. 

Премєр Дании, Ставнинг заявил именно 
в парляменті дунском, же предводитель нім- 
цов, жиючих в Шлезвигу, отнес ся до Берли- 
на с жаданєм, штобы „Берлин зробил с Даниом 
такый самый порядок як с Чехословакиом“. 

Премєр, доносячи о том парляментови, 
заявил, же если в Дании нашли бы ся такы 
люде, котры. бы поддержали тоту акцию, бу- 
дут они уважаны за здрадников державы. 


История Прикарпатской Руси. 


В попередном числ! нашой газеты подали 
мы, што скончила ся „влада“ Волошина и сі- 
човиков, што Прикарпатска Русь была влуче- 
на в состав державы мадярской и што она 
достала широку автономию, вдоволяючу ціл- 
ковито руске населенє той землі. 

Днеска хочеме поділити ся с нашима Чи- 
тателями о житю — бытю наших братов ру- 
снаков, жиючих на полудневых убочах Кар- 
пат. Руснакы почали поселяти ся на полудне- 
вых убочах Карпат от ХІІ. столітя и поселят 
ся там аж до віку ХІУ. Особенно по прилуче- 
ню Галицкой Руси до Польщи за часов коро- 
ля Казиміра Великого, опустило много рус- 
кых родин свою родну землю и поселило ся 
в карпатскых горах, по их полудневой сторо- 
ні. В том часі занимали ся они по большой 
части пастырством, меньше управом землі и 
хліборобством. Были они православны. Аж в 
в. ХҮП. часть их переходит на унию и прини- 
мац обряд гр.-кат. 

Окружены чужима народами руснакы не 
потрафили устояти перед их напором и все 
тратят землі на их користь. Найменьше утра- 
тили они на користь Румунии, значно больше 
забрали им мадяры, а уж найбольше руснаков 
ословачило ся. Многы пространства, тепер 
чисто словацкы, ище в в. ХУП и ХУШ. были 
рускы. Мадяры перли их ку полночи, словакы 
ку полночи и всходови. Руснакы, яко елемент 
слабший, уступают под тым напором и зани- 
мают найпланьши пространства в горах. За- 
нимают они тепер полудневы убочи Карпат, 


на всході дост широкы, котры тягнут ся ку 
западови чим раз узшом смугом, счезаючом 
коло рікы Попрад. 


Число прикарпатскых руснаков подают на 
550 тысяч жителей, с того жиє на Прик. Руси 
ок. 450 тысяч, а около 100 тысяч в Словакии. 
Прикарпатска Русь от найдавнійших часов 
належала до Мадярщины. Край горскый, ліс- 
сно-пасовисковый не мог выжити без рольных 
и лромысловых продуктов мадярской низи- 
ны, котра знова брала от руснаков проды лі- 
совы и худобу. Господарчо, комуникацийно и 
гыдрографично (всі рікы с Карпат плывут на 
низину мадярску и до Дунаю) становила При- 
карпатска Русь составну часть Мадярщины, а 
ей населенє было все льояльне в виду мадяр- 
ского правительства. 


По войні край тот нашол ся в трудном 
положеню. Пришло ся єму выберати меже 
Румуниом, Мадярщином и повстаючом Чехо- 
словакиом. Выбрал Чехословакию и Сан Жер- 
менскым трактатом с вересня 1919. р. вошол 
в состав республикы чехословацкой, яко авто- 
номична провинция, обнимаюча 12.100км° и 
числяча 730 тысяч населеня. Ділит ся он на 
дві части — гористу, населену руснаками и 
низинну о великом проценті мадяр. 


Договором віденскым с жолтня 1938. от- 
лучено от Прик. Руси часть низинну, оставля- 


ючи єй лем гористу, ялову часть без міст и до- 


рог, котры бы лучили ю с центрами Чехосло- 
вакии. 


Помимо того, же Прик. Русь не має ни- 
якых богатств, не перестают ся ньом интере- 
совати великы державы як Польща и Німеч- 
чина. Причином заинтересованя єст тото, же 
Прик. Русь лежит в середині дорогы от моря 
Балтыйского до моря Чорного. О тот доступ 
до Чорного моря добивают ся от давна и 
Польща и Німеччина, бо обі державы здают 
собі справу, же опанованє того моря увеличат 
их вплывы на Балканах. Німеччина стремит до 
опанованя Чорного Моря через утворене до- 
рогы до него через Чехию; Словакию и Прик. 
Русь, с котрой хотіла утворити послушну ей 
вплывам Украину с батьком Волошином в го- 
лові. Карпатска Украина мала быти для Ні- 
меччины выходовом базом для широко закро- 
єной акции, маючий на ціли: 1) ослабити те- 
рыторияльно Польщу и Росию, 2) отобрати 
Польщі безпосередну границу с Румуниом, а 
тымсамым 3) отняти Польщі всякы вплывы 
над Чорным морем. 


На разі Німеччина не осягнула своих ці- 
лей, бо через полученє Прик. Руси с Мадяр- 
щином постановлено проукраинске движене 
на Прик. Руси, але не меньше тепер Німеччи- 
на загражат славянскым державам больше, як 
колинибудь передом. По опанованю Чехии, 
Моравии. и Словакии, найдальше ку западови 
ест высунена славянска Польща и она то те- 
пер мусит напрячи всі свои силы, штобы при: 
остановити німецкый напор ку всходови. 

Ч. 12. (246) 


Монополь 


Гдеякы сельскы кругы, передовсем влас- 
тителі великых грунтовых маєтков, домага- 
ют ся зерняного монополю. Было бы тото по- 
‚добне до теперешного монополю соли, дуга- 
ну, горілкы и-т. д. Цна зерна была бы устале- 
на через правительство и никому не вольно 
бы было продати зерна ани дешевше, ани до- 
розше. Львовска Палата Рольна рішила до- 
магати ся введеня зерняного монополю в 
Польщі. 

Якаж тому причина и чи введенє зерня- 
ного -монополю было бы користне для мало- 
земельных селян, якых в Полыщі єст найболь- 
ше? Таке пытане насуват ся, коли читат ся о 
жаданях введеня зерняного монополю. По- 
стараме ся подати найперше тоты причины, 
якы спонукали гдеякы кругы до выступленя с 
жаданєм монополю. Знана єст річ, же у нас 
зерно єст дешеве и ціна єго не стоит в ния- 
кой пропорции до цін фабрычных товаров. 
Кто слідит за цінами зерна в инших краях, 
тот скаже, же там ціна єст ище значно низ- 
ша. Так, тото правда. В грудні р. 1938. на сві- 
товых рынках нормовала ся ціна пшеницы на 
10—11 зл. за 100 кг., а в том самом часі на 
рынках краевых платили за пиёницу 18—19 
зл. Рижница в ціні была велика, але велика 
ест также рижница в выдатках при продук- 
ции зерна. В краях заграничных, особенно за- 
морскых, ціна штучных прогноєв, ціна роль- 
ничих машин и ціна всіх фабрычных товаров 
єст значно низша як в Польщі и прото там 

зерняный. 


оплатит ся продуковати пшеницу аж и при 
ціні 10—11 зл. за 100 кг., ау нас не барз опла- 
чат ся тото при ціні 18—19 зл. Прото тыж вла- 
стителі сельскых господарств, особенно вели- 
кых, нарікают, бо они хотіли бы выторговати 
высшу ціну за зерно. Тоту высшу ціну могут 
они достати при введеню зерняного монопо- 
лю, бо правительство назначат ціну и ніт тор- 
гов, ани опусту. 

Для великых посілостей введене зерняно- 
го монополю было бы отже користне. Але в 
Польщі тых великых посілостей ест мало. Пе- 
реважно сельскым господарством занимают 
ся селяне середно и малоземельны. Тоты про- 
дают также часом метер-два зерна в осени, 
як им треба грошей, але на весну купили бы 
охотно назад продане зерно, лем як бы мали 
зашто. Для тых был бы добрый монополь, але 
такый, котрый бы в осени назначал на зерно 
высокы ціны, а на яр тоты ціны обнижал. С 
иншого монополю користи они мати не мо- 
гут. Єсли росходит ся о горскы терены, то 
справа представлят ся ище планьше. В на- 
ших горах найде ся часом оден газда в селі, 
котрый продаст яку чверть-дві зерна, а 100 
газдов все зерна докупуе. Для нас ест ліпше, 
як зерно и мука сут дешевы, бо втотчас скор- 
ше появит ся фалаток хліба на столі. 

Прото тыж введене зерняного монополю 
не має для горскых сел господарчого значеня, 
а радше его значене може стбити ся на го- 
сподарствах горскых некористно. 


Ховане молодых телят. 


Надходит час, коли коровы телят ся масово, 
на часі буде отже призадумати ся, як ховати 
молоды телята. Маленьке телятко жиє почат- 
жово молоком своєй матери. Сут два способы 
даваня теляти потребного ему молока: або 
теля ссе корову, або корову доти ся и выдоє- 
не молоко дає ся пити теляти. Оба способы 
мают свои користны и некористны стороны. 
При первістках належит однак позволӣти те- 
ляти ссати молоко. Зле робят у нас многы се- 
‚ляне, же звычайно продают телята от первіс- 
ток по 7—10 днях, бо у первісткы ціле тіло 
ест ище нерозвинене, отже и єй вымя ест так- 
же нерозвинене. Частины каждой железы роз- 
вивают ся скорше втотчас, як сут они дражне- 
аы и побуджаны. 


Коли теля ссе, то оно дразнит и побуджат 
до розвитя частинкы молочной железы. Вы- 
мя матери розвиват ся добре и корова появ- 
лят чим раз больше молока. Через доине не 
потрафиме николи спричинити належитый 
розвой молочных желез и в результаті корова 
стає ся маломолочном. Прото продаване те- 
лят от первісток ест некористне. 


Єсли при першом теляти молочны: желе- 
зы не розвинули ся належито, то и по другом 
теляти належит позволити єму ссати молоко. 


При телятах от старших коров порадній- 
ше ест доити корову и давати теляти пити мо- 
локо. Втотчас можна точно выміряти скиль- 

‚ кость молока, в міру розвою теляти. Толя ро- 
сне и розвиват ся правильнійше, як втотчас, 
коли оно ссе корову. Раз не доссе, другый раз 
перессе ся, же аж хворіє и через тото розви- 
ват ся планьше. немалозначне ест также то- 
то, же теля, котре поиме молоком, легко дае 
ся отлучити. Оно ани не спостереже ся, коли 
перестали мы єму давати молоко. Робит ся 

тото так, же с часом додає ся єму до полного 
молока, молока збераного, погодивше само 
зберане молоко с додатком спорошкованого 
сімени льняного, а наконец воду с додатком 
спорошкованого сімени. Теля привыкат до 
нового корму и росне добре. При ссаню тру- 
дно ест отлучити теля. Оно ричит цілыма дня- 
ми, не хоче істи и марніє. Марніє также коро- 
ва, котра банує за телятом, не хоче ся дати 
доити, копат часто и задержує молоко. 


Але доине коровы и поинє молоком теля- 
ти дає дост дуже роботы и вымагат чистоты. 
Чиста мусит быти посуда, с котрой поиме те- 
ля, бо иначе теля може достати бігунку. В 
початках, покаль теля научит ся пити, треба 
много терпеливости, а также треба все поити 
теля о той самой пор! дня. Труд той однак 
оплачат ся, бо теля буде розвивати ся пра- 
вильнійше. З 


тр. 3. 


Мишанка трав 
С КОНИЧОМ. 


Давно уж бесідуют у нас люде, же ‚если 
не зародит ся хліб, то лем половина біды, а 
ціла біда ест в тых роках, коли прийде посу- 
ха и хыбне паша для скота. Прото тыж каж- 
дый селянин в горах дбає передовсем о тото, 
штобы мати до болі сіна и коничу, або бол- 
гаю. Найлучшим кормом для домашного ско- 
та єст однак мішанка трав с коничом. Конич 
сам має в собі много білка, а в змішаных с 
ним травах переважают инши кормовы скла- 
дникы, в виду чого таку мишанку іст скот охо- 
тно и с пожитком для своєго организма. Кро- 
мі того травы не так легко вымерзают и уда- 
ют ся аж и на планьших грунтах як конич. 
Тото всьо єст для селянина барз важне, бо аж 
и втотчас, як конич хыбне, має селянин все 
ище тимотку чи иншу траву для своєго скота, 
Яко мішанку до коничу даєме найчастійше 
райграс англицкый, райграс волоскый и ты- 
мотку. Гайграсы, оден и другый, надают ся 
яко мішанка:на ліпши грунты, тымотка удае 
ся добре также на грунтах планьших. 

Мішанку сіє ся на весні в озимины або в 
яры зерна, котры в тых разах треба сіяти рід- 
ше. По пару роках мішанку выорюємо аж и 
в тых случаях, коли она росне добре и густо. 
Робиме тото, штобы не выяловити занадто 
грунту. 


ытар 2 даланг ЧА АТАНСА 


Франция иде на уступкы 
в справі жел. дорогы Джи- 
бут — Аддис-Абеба. 


В кругах льондонскых твердят, же фран- 
цуске правительство переслало Италии кон- 
кретну пропозыцию, запевняючу Италии где- 
якы господарчи выгоды в пристани Джибут- 
ти и на жел. дор. Джибутти — Аддис-Абеба. 
Пропозыции тоты сут того рода, же дают 
Италии возможность експльоатовати госпо- 
дарчо Абис“нию. До того часу Муссолини не 
отвітил на тоты пропозыции. 


В Льондоні твердят, же Франция выступа- 
ла с предложенем за згодом Англии, котра 
думат, же такый крок, зробленый тепер може 
оказати ся политычно користным. 


РИО: АМЬ КЕ НЕЕ ЕНЬ Тусу. 1 АУ аала алара аА ТИВНА БА: АСУ А: РЬ АЛАГ 


В Чехии обовязує язык німецкый, 


В Прагі появило ся заряджене, же во всіх 
урядах (также в уряді городском) обовязує 
язык німецкый. Всі поданя и писма до урядов 
мают быти писаны по німецкы, а навіт при 
билетах до кин мусит ся говорити по німец- 
кы. 


Міста: Оломунец, Берно, Иглава, Морав- 
ска Острава покрывают ся німецкым покос- 
том. Позвалят ся там вывішати лем выключно 
німецкы флягы (со свастыком). Свастыка уно- 
сит ся на костелах, свастыку видно на палаті 
архиепископа в Оломунци, Вывішати флягы 
ческы заборонено. Всі улицы и площи переи- 
меновує ся на — на Гитлера и Геринга. 


ж * 
* 


Добродійства анексии Австрии: Омаста 


на карткы и новый податок. 

От дня 1. квітня населенє Австрии може 
куповати омасту лем на карткы. Того самого 
дня буде введеный в Австрии новый податок 
специяльный, котрый в инших краях Німеч- 
чины платят уж отдавна. 


МЕНН Ре АВААР Ш СНЫ В ЛГАН 
Памятайте о зимовой помочи для безроботных 
и их дітей! 


Р ‚> жь . ‚ а 

Стр. 4. 


Што чути в світіи в краю 


1 милион тон стали на місяц перерабяют 
на оружене англицкы фабрыкы. Англия воо- 
ружат ся тепер не на жарты. Сама будова 
схоронительных помицень противгазных по- 
требуе‘м!сячно 200 тысяч тон стали, т. є и 
часть пілой продукции. В місяци лютом про- 
дукция стали увеличила ся о 100 тысяч тон 
и дала 900 тысяч тон, а в місяци март! спод!- 
вают ся осягнути рекордову продукцию 1 ми- 
лион тон. 

Англицкы гуты приготовляют ся 
личеня привозу с инших держав старого же- 
ліза и до увеличеня експльоатации желізной 


руды. . 


до уве- 


Анексия Чехии, то перша велика хыба 
Німеччины. В кореспонденции с Льондона ве- 
лика газета италиянска „Трибуна“ крытьжує 
дыскретно послідны поступкы Німеччины. Га- 
зета пише, же в Льондоні пануе переконане, 
же Німеччина приняла до своего организма 
больше, як може стравити и же пополнила 
першу велику хыбу, анектуючи Чехию, бо тым 
способом нарушила национальный характер 
своєй державы и возбудила волну обуреня на 
цілом світі. Х 

Выміна телєграмов меже державныма му- 
жами Италии и Мадярщины уважана ест в Ан- 
глии за потішаюче явлене, бо телєграмы тоты 
доказуют, же Италия интересує ся независи- 
мостю Мадярщины. . 


32 тысяч чехов на Волыні плаче по устраті 
своей отчизны. Анексия Чехии -через Німеч- 
чину в“кликала велике вражене серед чехов, 
жиючих на Волыни. Много чехов, слуҳаючих 
радия по кавярнях, плакало. 

На Волыні жиє тепер около 32.000 чехов, 
головно в повітах луцком, дубновском и здол- 
буновском. Чехы поселяли ся на Волыні от р. 
1863., набываючи роспарцельовану землю. 
Тоты, котры приіхали там перед 1861. роком, 
сут католиками, а поздиши пришельцы мо- 
гли купити землю под условиєм принятя пра- 
вославной віры. 

Культурным житем чехов занимат ся „Ма- 
тица ческа“, котра удержує 52 школы загаль- 
ны. Мают они по селах гнізда „Сокола“ и чи- 
тельні ческы, а также народны домы. Кождо- 
го року волынскы чехы организовали прогуль- 
кы до Чохии и много молодых людей кончи- 
ло университет в Прагі. 

Кольонистами на Волыни опековали ся 
культурны организации с Чехословакии, при- 
сылаюҷи им газеты, книжкы и учителей. 


Польскы льокомотывы сут найдешевши. 
Єгипетске, министерство желізных, дорог ого- 
лосило конкурс на льокомотывы. До конкур- 
су станули фабрыкы німецкы, англицкы, бель- 
гийскы, ческы, швайцарскы и одна фабрыка 
польска. Польска оферта оказала ся найде- 
шевша и выносила около 175 тысяч зл. за 1 
льокомотыву. Англицка льокомотыва мала 
бы коштовати 250 тыс. зл. 


Польща высылат машины до Персии. 
Одна быдгоска механична фабрыка заключи- 
ла поважный договор с представителем Пер- 
сии на продаж машин до переділкы дерева. 
Перша партия машин в числі 80 має быти вы- 
слана до Персии в початках квітня. 


Кедакіог : Меіойу :Тгосһапохѕкі, Кгупіса. 
Редактор: Методій Трохановскій, Крыница, 


ЕМ Н 0" 


Сейм скасовал убой рытуальный. Рыту- 


альный убой звірят в Польщі буде цілковито 


скасованый аж 31. грудня 1942. До того часу * 


\ позволяти ся жидам бити ограничены 
скилькости звірят на мясо кошерне. 


буут 
оуде 


Ген. Прхаля отдал ся до роспорядимости 
Німеччины. Початково газеты доносили, же 
ген. Прхаля, министер внутренных справ в 
правительств! Волошина, скрыл 'ся'в Румунии. 
Вісти тоты оказали ся неправдивы. Ген. Прха- 
ля находит ся в Словакии и недавно зголосил 
в німецком, генеральном консуляті.в Брати- 
лаві, отдаючи ся до роспорядимости Німеч- 
чины. 


Амерыкане хотят научити ся от чехов ро- 
бити шкло. Фабрыкы ческы уміют вырабяти 
прекрасне шкло, т. зв. крышталы, котре мнит 
ся на сонци як брылянты. Шкло таке видиме 
при пауках в церквы. 

Амерыкане хотіли бы научити ся робити 
таке шкло и наміряют спровадити до Амеры- 
кы 500 техников с Чех, котры бы“научили ро- 
бити таке шкло 75.000 роботников амерыкан- 
окых. 


Франция перервала переговоры с Німеччи- 
ном. Француско- німецкы переговоры торго- 
ельны перервано на час неозначеный. * 


Совіты не признали анексии Чехии. Ам- 
басадор німецкый повідомил совітске прави- 
тельство о влученю до Шмеччины Чехии и 
Моравии. Литвинов оОтвітил на тото, же Со- 
віты не признают той анексии, бо она проти- 
вит ся ческой констытуции, котра не дае пре- 
зыдентови права зречи ся независимости дер- 
жавной ческого народу. В той справі мусіл бы 
ся высказати щлый народ, а того не было. В 
виду того правительство совтске уважат 
анексию яко акт самовол! и насильства со сто- 
роны Німеччины. Таксамо безправно обняла 
Німеччина протекторат над Словакиом. 

Поступане Німеччины — по мніню Сові- 
тов — увеличат опасность войны, угрожат по- 
литычной стабилизации в центральной Евро- 
п! и ест новым ударом для идеи безопасности 
народов. 


В Австрии сніг и заспы. Великы снігы упа- 
ли в Австрии, котры епричинили на гдеякых 
линиях задержане на два дні руху. Опадаючи 
ку долинам лявины понищили в многых мі- 
сцях дороғы, ліси, а гдекади аж и хаты. 


Видавництво „СЛОВО“ 


Коопер. с огр. отв. 


МОМУ, ы. ВозКа 3. 


Те!. 84-10 


Ч 12. (246) 


Жид застрілил німца. О ненависти меже 
німцами и жидами свідчит: слідуючий факт. 
В Брасов в Румунии німецкый турыст Гияль- 
мар Форст хотіл звидіти поміщенє жидовской 
гмины. При вході стояла жидовка, котра, ко- 
ли почула, же говорит по німецкы, не хотіла 
пустити. єго до середины. Вывязала ся звада, 
в часі котрой муж жидовкы, Люкалю, заётрі- 
лил німца. . 


В Италии сніг и задуявка. Цікавы неспо- 
діванкы робит робит людям того року зима. 
По Риздві было тепло як на весну, а тепер: сніг 
и мороз потискают землю. Што дивнійше, же 
сніг прикрыл поля аж и в такых краях, котры 
его рідко визят в зимі. До такых краев нале- 
жит Италия, где тепер шаліют сніжны заду- 
явкы. Снігом покрыл ся Неаполь и вулькан 
Везувий, котрый от долгых літ не памятат на 
до армии югославской. 


РР 


Продам 12 моргов скомасованого, в од- 
ном куску положеного, доброго, сухого грун- 
ту, в том 2 моргы ліса смерекового и ялицево- 
го по приступной ции. За информациями звер-. 
тати ся: под адресом: 


) 


Продам по приступной ціні 
ПОВЕРХОВИИ ДЕРЕВЯНИЙ ДОМ 
в КРИНИЦІ СТЕНЕ 
разом з огородом. Информации в Редакции 
Лемка. 


Про дам цілу добре загосподаровану пасіку 
в Крыниці-Селі, або поодынокы улии. 
Голосити ся: Мгр. Яновицка 
Кры ница 2. 


В НОВИЦІ пов. ГОРЛИЦКОГО 
до продажи дом деревяный, новый о 4 ком- 
натах, стодола и стайня, а также по при- 
ступной ціиі. Зголошеня и информации 
в „Каѕіе ХЛаіс2Комеј“ уу Согіісасһ, Купек 2 


Прийму ковальского челядника 


обзнакомленого ‚добре с кутем возов 
и плугов. Плата ведля умовы. 
Голосити ся писемно, або устно: 
ПЕТРО ПАСТЫРЧИК 
почсаЛосв 
село Климк овка. 


—`—`">-.-— 


Мудамт. „КОМО“ 


Эро] 2. 2 орг. ойр. 
Р. К. О. Магзхама 154.521 


ПРОДАЄ ПО САМЫМ НИЗКИМ ЦФНАМ: 
КНИГИ церковны, школьны, сельско—хозяйственны (по всЪм отраслям), коогеративны 
и економическі, популярно — просвЪтительны. 
ДЪТСКІ КНИГИ театр. Пьесы, грамоф. пластинки, кустар. издЪлія. 


НОТКИ, п%сенники, иконы, картины, 
ПИРЛЕБУМ. И ШКОЛЬНЫ 
церковны и пр.) 

ОТКРЫТКИ в большом выбор и дешево. 


Обществам, учрежденіям, читальням и кооперативам значительна скидка. 


ПРИНАДЛЕЖНОСТИ, 


печатны бланки, (друксорты 


Вс в 


закзы исполняются немедленно и точно. Пересылка по собственной стоимости 


от 1— 2 зл, 


При покупкЪ на зл 10 и выже покупатель получает премю. 


Үудауса: Меіойу Тгосһапоузкі, Кгупіса. Югикагріа А. 
Видав: Методій Трохановскій, Крыница. 


СоІатапа, ба. Зукзіцѕка 19. 


Типография А. Гольдмана во Львові, ул. Сикстуска 19- 

